[bookmark: _Hlk146733779]Kestävän matkailun kehittämissuunnitelma – mallipohja

Ohjeistus:

Kehittämissuunnitelmalle on asetettu kansainvälisiä kestävän matkailun standardeja vastaava kriteeristö, jossa on huomioitu Suomen matkailun erityispiirteet. Tässä mallipohjassa kehittämissuunnitelma on otsikoitu vaaditun minimikriteeristön mukaisesti. 

Kehittämissuunnitelmaa voi luonnollisesti laajentaa, tai tarvittaessa kaventaa, huomioiden yrityksen toiminnan. Jos kehittämissuunnitelmaa kavennetaan, tulee syy tähän kuitenkin käydä kehittämissuunnitelmassa ilmi. Voit käyttää apukysymyksiä halutessasi apunasi kehittämissuunnitelman laatimisessa silloin, kun ne ovat yrityksen toiminnalle relevantteja.

Kehittämissuunnitelma saa olla myös muussa formaatissa kuin mihin tämä vapaaehtoinen mallipohja ohjaa. Jos yrityksessä on jo tehty kehittämisssuunnitelmaa vastaava dokumentti, suosittelemme hyödyntämään ja päivittämään sitä mahdollisuuksien mukaan tuplatyön välttämiseksi. STF Hubissa voit palauttaa monta tiedostoa, jos dokumentointinne koostuu useasta osasta. 

Kehittämissuunnitelman sisällön tulee kuvata yrityksen konkreettista tekemistä. Yleispätevät lauseet, kuten ”Me olemme vastuullinen yritys ja säästämme sähköä” tai ”Me olemme yhdenvertaisia kaikille” eivät kuvaa yrityksen toimintaa tarpeeksi tarkalla tasolla. Tämän kaltaiset lauseet tulee avata konkreettisiksi teoiksi.


Yrityksen nimi

Päivämäärä

Vastuuhenkilö

· Johdanto
Kuvaus yrityksestä
· Missä yritys sijaitsee? 
· Millaista toimintaa yrityksellä on? 
· Millainen asiakaskapasiteetti yrityksellä on?
· Mitkä ovat yrityksenne arvot?
· Sitoutuminen (STF-ohjelman askel 1)
Kuvaus yrityksen tahtotilasta kestävään kehitykseen ja vastuulliseen liiketoimintaan 
· Kuka on koordinoi kestävän matkailun kehittämistä yrityksessänne?
· Oletteko muodostaneet ydinryhmän ja kenestä se koostuu?
· Mitkä ovat yrityksenne tavoitteet kestävän matkailun suhteen?
· Miten henkilökunta osallistetaan ja sitoutetaan kestävään matkailuun?
· Miten sitoutatte sidosryhmiä?
· Osaamisen kasvattaminen (STF-ohjelman askel 2)
Yrityksen kestävän kehityksen nykytila-analyysi
· Miten kehitätte omaa ja henkilöstön osaamista kestävästä matkailusta?
· Millä tasolla kestävä matkailu on yrityksessänne tällä hetkellä?
· Millaisia toimenpiteitä olette tehneet tähän mennessä?
· Sertifiointi (STF-ohjelman askel 3)
· Onko teillä kestävää matkailua tukeva sertifikaatti?
· Mittaaminen (STF-ohjelman askel 4)
Hiilijalanjälki
· Oletteko laskeneet hiilijalanjäljen?
· Mistä yrityksenne hiilijalanjälki muodostuu?
· Mitkä ovat suurimmat päästölähteenne?
· Mitä toimenpiteitä voitte tehdä hiilijalanjäljen pienentämiseksi? 
Kestävän matkailun indikaattorit
· Oletteko täyttäneet indikaattorien seurantalomakkeen? 
· Oletteko verranneet omaa dataa STF-ohjelman kansalliselta raportilta löytyviin kansallisiin keskiarvoihin?
· Millä lailla hyödynnätte tai voisitte hyödyntää indikaattoreita omassa toiminnassanne?
· Oletteko asettaneet tavoitteita indikaattoreiden pohjalta? 
· Miten mittaatte kestävän matkailun toteutumista yrityksessänne?
· Vastuullisuusviestintä (STF-ohjelman askel 5)
Kirjoita vastuullisuusviestinnästä kehittämissuunnitelmaan (Askel 5, tehtävä 7)
· Miten viestitte vastuullisuustyöstä B2C-asiakkaille ja B2B-asiakkaille? 
· Miten viestitte vastuullisuudesta paikan päällä?
· Miten kannustatte asiakkaita toimimaan vastuullisesti?
· Miten viestitte asiakkaille julkisilla liikennevälineillä saapumisesta? 
· Matkailun kestävä kehittäminen (STF-ohjelman askel 6):
· Omien toimintojen haittavaikutusten minimointi ja hyötyjen maksimointi omassa toimintaympäristössä 
· Määrittele yrityksesi operatiivinen toimintaympäristö. 
· Millaisia vaikutuksia toiminnallasi on toimintaympäristöön? 
· Onko toiminnallasi parantavia vaikutuksia? 
· Onko toiminnallasi kielteisiä vaikutuksia?
· Omien toimintojen vaikutus käytettävän infrastruktuurin kestävyyteen 
· Hyödynnättekö julkista tai jonkun muun omistamaa infrastruktuuria? (esim. tiet, reitit, laavut)
· Miten huomioitte muut maanomistajat? 
· Miten huomioitte julkisen infran käytön matkailupalvelussa?
· Ilmastonmuutokseen sopeutuminen ja sen hillitseminen
· Miten ilmastonmuutos vaikuttaa yrityksesi toimintaan?
· Mitä teette sopeutuaksenne ilmastonmuutokseen?
· Mitä teette hillitäksenne ilmastonmuutosta omalta osaltanne?
· Miten edistätte luonnon monimuotoisuutta? 
· Matkailukäytössä olevien eläinten hyvinvointi
Mikäli eläimet liittyvät liiketoimintaasi:
· Millaiset elinolosuhteet eläimillä on? 
· Pääsevätkö eläimet toteuttamaan lajinmukaista käytöstä?
· Miten olette huomioineet eläinten tarvitseman lepoajan?
· Miten eläimiä liikutetaan sesongin ulkopuolella?
· Millainen eläköitymissuunnitelma eläimille on?
· Vierailijakokemuksen kehittäminen
· Miten keräätte asiakaspalautetta ja reagoitte siihen? 
· Kuinka mittaatte asiakastyytyväisyyttä?
· Miten kehitätte toimintaanne asiakaspalautteen pohjalta?
· Paikallisyhteisön huomioiminen osana omaa yritystoimintaa
· Mitä paikallisia tuotteita käytätte ja tarjoatte tällä hetkellä?
· Kuinka osallistutte paikallisyhteisön toimintaan?
· Kuinka osallistatte paikallisyhteisön toimintaan?
· Kuinka huomioitte paikalliset erityispiirteet ja koulutatte henkilökuntaanne niistä? (mm. luonto, kulttuuri, historia, toimintatavat)
· Kuinka varmistatte, että yrityksen toiminta ei häiritse paikallisia ihmisiä?
· Inklusiivinen matkailu ja yhdenvertaisuus
· Mitkä erityisryhmät huomioitte ja miten? (esim. erilaiset vammaiset henkilöt, seksuaalivähemmistöt, eri uskontokuntien edustajat)
· Ovatko palvelunne esteettömiä?
· Miten huomioitte erityisryhmät markkinoinnissa/nettisivuilla/sosiaalisessa mediassa?
· Kuinka huomioitte yhdenvertaisuuden rekrytoinnissa, palkkauksessa ja henkilöstön perehdytyksessä?
· Turvallisuus
· Onko yrityksesi kuluttajaturvallisuuslain piirissä?
· Oletteko laatineet turvallisuussuunnitelman eli turvallisuusasiakirjan?
· Kuinka huolehditte henkilökunnan ensiaputaitojen ajantasaisuudesta?
· Kuinka huomioitte terveysturvallisuuden?
· Kuinka huomioitte asiakastietojen turvallisen käsittelyn ja muun kyberturvallisuuden?
· Taloudellinen kannattavuus ja matkailun aluetaloudellisten vaikutusten maksimointi
· Miten vaikutatte valinnoillanne alueen taloudelliseen hyvinvointiin? (esim. työllistäminen, yhteistyökumppanit, paikallisten palvelujen ja tuotteiden ostaminen, tarjoaminen ja suositteleminen)
· Kestävää matkailua edistävä ja tukeva tuotekehitys ja markkinointi
· Millaisia kestäviä matkailutuotteita teillä on tai suunnittelette?
· Miten ohjaatte asiakasta tekemään kestäviä valintoja ennen matkaa ja paikan päällä?
· Vaaditteko yhteistyökumppaneilta sertifikaattia tai STF-merkkiä?
· Hankinnat, investoinnit ja liiketoiminnan arvoketjut
· Miten kiertotalous näkyy hankinnoissanne?
· Millainen hankintaohjeistus yrityksessänne on?
· Kuinka varmistatte kestävyyden arvoketjussanne?
· Tarvittavat rahalliset ja henkilöresurssit
· Millaisia työsuhteita työntekijöille tarjotaan, ympärivuotisia vai määräaikaisia?
· Kuinka varmistatte, että yrityksen käytössä on tarvittavat rahalliset resurssit?



Toimenpidetaulukko

Käy läpi kehittämissuunnitelma ja itsearviointi, ja kirjaa kehitettävät asiat toimenpidetaulukkoon. Toimenpidesuunnitelma voi olla esimerkiksi taulukko tai muu yritystänne palveleva muoto. Tärkeintä on, että saatte itse seurattua toimenpiteitä suunnitelman avulla. 

Toimenpiteiden tulee kattaa kaikki kestävyyden ulottuvuudet: ekologinen, sosiokulttuurinen ja taloudellinen kestävyys.

